
KORT BEGRUNDELSE
Det nuværende forslag indgår som led i en bredere pakke af foranstaltninger til styrkelse af sikkerheden til søs. Mens andre elementer i pakken indebærer specifikke ændringer for fiskerisektoren, er det ligeledes tydeligt, at flagstatsdirektivet er af afgørende betydning for fiskersamfundene; bekvemmelighedsflag skaber f.eks. store problemer med hensyn til sikkerhed, arbejdsvilkår, sporbarhed af fiskevarer og lige konkurrencevilkår. 

Søfartssikkerhedspakken fra 2009 var i vid udstrækning en reaktion på en række havkatastrofer, ikke mindst Prestige-katastrofen ud for Galiciens kyst i 2002. Denne katastrofe var uden fortilfælde og havde en ødelæggende indvirkning på livet i havet, fugle og miljøet generelt. Dette påvirkede igen i alvorlig grad alle, der var involveret i fiskeri, navnlig dem, der var involveret i kystnært og ikkeindustrielt fiskeri og skaldyrssektoren. 

Katastrofen fremhævede også store mangler i den spanske regerings indsats – som blev fremhævet i Parlamentets beslutning i kølvandet på katastrofen[footnoteRef:1] – samt forskelle i sikkerheden til søs i EU. Parlamentet gav på daværende tidspunkt udtryk for alvorlig bekymring over bekvemmelighedsflag, og direktivet om kravene til flagstater fra 2009 gik et vist stykke vej for at afhjælpe dette. [1:  P5_TA(2004)0350 ] 


Kommissionen mener, at direktivet fra 2009 generelt er blevet gennemført godt i medlemsstaterne og har skabt mere lige vilkår i søfartssektoren. Direktivet er imidlertid ikke helt ajourført i forhold til udviklingen på IMO-niveau, og der er stadig uoverensstemmelser med hensyn til inspektioner og overvågning.

Kommissionens forslag har derfor til formål at ajourføre direktivet, så det i højere grad er i overensstemmelse med IMO-standarderne, harmonisere inspektioner og overvågning, fremme digitale løsninger og forbedre samarbejdet mellem medlemsstaternes myndigheder. Forslaget har også til formål at forbedre uddannelsen af flagstater.

Ordføreren støtter fuldt ud Kommissionens mål om at ajourføre den nuværende lovgivningsmæssige ordning og sikre, at den fortsat er i fuld overensstemmelse med internationale standarder. Hun glæder sig også over, at der er taget skridt til i højere grad at tage digitale teknologier til sig.

Hun fremhæver imidlertid også nylige beslutninger, hvor Europa-Parlamentet fortsat har udtrykt bekymring med hensyn til omflagning og bekvemmelighedsflag[footnoteRef:2]. Dette er fortsat et vigtigt spørgsmål for miljøet og, set fra et fiskerisynspunkt, for dem, hvis eksistensgrundlag er afhængig af dette miljø. Disse synspunkter afspejles i et bredere civilsamfund, f.eks. i Galicien, hvor Nunca Máis-platformen i kølvandet på Prestige-katastrofen fortsat kæmper for, at al skibsfart i EU's farvande overholder IMO-standarderne. [2:  F.eks. beslutning P9_TA (2022)0356 og ved førstebehandlingen af FuelEU Maritime-forslaget.] 


Europa rummer nogle af verdens travleste internationale sejlruter, og problemet med skibe, der benytter bekvemmelighedsflag, og som passerer gennem følsomme havområder såsom Fisterra-korridoren, er fortsat i live.

Behovene varierer mellem de forskellige farvande som Østersøen, Middelhavet og Atlanterhavskysten. Alle disse områder støtter imidlertid samfund, der er afhængige af et rent havmiljø – og alle er afhængige af en velfungerende søfartssikkerhedsordning. Det nuværende forslag bør indgå i de igangværende bestræbelser på at forbedre EU's arbejde med at beskytte vores vitale havmiljø – samt økonomien, fødevaresikkerheden og de samfund, der er afhængige af fiskeri, akvakultur og skaldyr.

Endelig beklager ordføreren den forkortede procedure, som Fiskeriudvalget har stået over for. Udvalget burde inden for en rimelig tidshorisont have haft fuldt tilsyn med en pakke af så stor betydning for fiskerisektoren. 

ÆNDRINGSFORSLAG
[bookmark: IntroA]Fiskeriudvalget opfordrer Transport- og Turismeudvalget, som er korresponderende udvalg, til at tage hensyn til følgende ændringsforslag:

<Article>Betragtning 1</Article>
	

	Kommissionens forslag
	Ændringsforslag

	(1)	Sikkerheden for søfarten i Unionen og for de borgere, der benytter den, samt beskyttelsen af miljøet bør være sikret til enhver tid.
	(1)	Sikkerheden for søfarten i Unionen og for de borgere, der benytter den, samt beskyttelsen af miljøet bør være sikret til enhver tid. Det bør også til enhver tid tages i betragtning, at utallige arbejdspladser og kystsamfund er afhængige af denne miljøbeskyttelse.


Or. <Original>{EN}en</Original>
</Amend>

<Article>Betragtning 2</Article>
	

	Kommissionens forslag
	Ændringsforslag

	(2)	Ifølge bestemmelserne i De Forenede Nationers havretskonvention fra 1982 (UNCLOS) og de konventioner, som IMO er depositar for, er de stater, der er parter i disse konventioner, ansvarlige for at vedtage regler og bestemmelser og for at træffe alle andre foranstaltninger, der er nødvendige for, at disse konventioner får deres fulde virkning, således at det sikres, at et skib, for så vidt angår sikkerheden for menneskeliv på søen og beskyttelse af havmiljøet, er egnet til den brug, det er bestemt til.
	(2)	Ifølge bestemmelserne i De Forenede Nationers havretskonvention fra 1982 (UNCLOS) og de konventioner, som IMO er depositar for, er de stater, der er parter i disse konventioner, ansvarlige for at vedtage regler og bestemmelser og for at træffe alle andre foranstaltninger, der er nødvendige for, at disse konventioner får deres fulde virkning, således at det sikres, at et skib, for så vidt angår sikkerheden for menneskeliv på søen og beskyttelse af havmiljøet og de befolkningsgrupper, hvis levebrød er afhængig af dette miljø, egnet til den brug, det er bestemt til.


Or. <Original>{EN}en</Original>
</Amend>

<Article>Betragtning 7</Article>
	

	Kommissionens forslag
	Ændringsforslag

	(7)	Medlemsstaternes søfartsadministrationer bør med henblik på at opfylde deres flagstatsforpligtelser råde over tilstrækkelige ressourcer, herunder teknisk beslutningskapacitet, der svarer til størrelsen og typen af deres flåde og er baseret på de relevante IMO-krav. For at forbedre den overordnede kvalitative præstation for skibe, der fører en medlemsstats flag, er det også nødvendigt med en harmonisering med henblik på en streng og grundig overvågning, herunder udarbejdelsen af regler og konstruktionsundersøgelser, af de anerkendte organisationer, der udfører flagstatsopgaver på medlemsstaternes vegne.
	(7)	Medlemsstaternes søfartsadministrationer bør med henblik på at opfylde deres flagstatsforpligtelser råde over tilstrækkelige ressourcer, herunder teknisk beslutningskapacitet, der svarer til størrelsen og typen af deres flåde og er baseret på de relevante IMO-krav. Der bør tages fuldt hensyn til myndigheder under medlemsstatsniveau, som har kompetencer inden for fiskerisektoren, i overensstemmelse med den enkelte medlemsstats retsorden. For at forbedre den overordnede kvalitative præstation for skibe, der fører en medlemsstats flag, er det også nødvendigt med en harmonisering med henblik på en streng og grundig overvågning, herunder udarbejdelsen af regler og konstruktionsundersøgelser, af de anerkendte organisationer, der udfører flagstatsopgaver på medlemsstaternes vegne.


Or. <Original>{EN}en</Original>

